open-index/open-wikipedia-markdown huggingface dataset:
இத்தாலியப் பலியாட்டம்

**இத்தாலியப் பலியாட்டம்** (*Italian Gambit*) என்ற சதுரங்கத் திறப்பு பின் வரும் நகர்வுகளை ந்கர்த்தி தொடங்கப்படுகிறது. 

:1. e4 e5
:2. Nf3 Nc6
:3. Bc4 Bc5
:4. d4

பெரும்பாலும் கியூகோ பியானோ அல்லது கியுகோ பியானிசுசிமோ திறப்புகளின் அமைதியான மற்றும் மூடிய வரிசை நகர்வுகளுக்கு மாற்றாக இத்தாலிய பலியாட்டம் திறப்பு அடிக்கடி விளையாடப்படுகிறது. கருப்பு பின் வரும் நகர்வுகளை விளையாட முடியும்
*சிப்பாயை எடுத்துக் கொள்ளலாம்.(4...exd4, சிகாட்ச்சு பலியாட்டத் திறப்பின் இடமாற்ற நிலை, பொதுவாக மேக்சு லேங்கி தாக்குதலுக்கு அழைத்துச் செல்லும்);

*குதிரையால் சிப்பாயை எடுத்துக் கொள்ளலாம்.  (4...Nxd4),இதுவொரு பலவீனமான நகர்வாகக் கருதப்படுகிறது.  ஏனெனில் வெள்ளை 5.Nxe5 என்ற நகர்வை விளையாடவும், ஒரே நேரத்தில் வெள்ளையின் குதிரையும் அமைச்சரும் கருப்பின்  f7 சிப்பாயை தாக்க அனுமதிக்கிறது.

*அமைச்சரைக் கொண்டு சிப்பாயை எடுத்துக் கொள்ளலாம். (4...Bxd4), கருப்புக்கு இந்த நகர்வு ஒரு சிறந்த நகர்வாகக் கருதப்படுகிறது. 

## 4...Bxd4

4...Bxd4 5.Nxd4 Nxd4 நகர்வுகளுக்குப் பின்னர்:

*6.0-0, சியார்ச்சு கோல்டனோவ்சிகி சாதகமான நகர்வு என்கிறார். 4.0-0 Nf6 5.d4 என்ற நகர்த்தினால்  மற்றொரு பலியாட்ட திறப்புக்கு இடமாற்றம் அடைகிறது. 6...Nf6, என்று கருப்பு நகர்வைத் தொடர்ந்தால் 7.f4 மற்றும் 7.Bg5 என்பவை வெள்ளைக்கு உரிய நகர்வுகளாகும். எனினும், 6...d6!? என்று நகர்த்தும் வாய்ப்பு கருப்புக்கு இருக்கிறது. 

*6.Be3, என்ற நகர்வு மியாமி மாறுபாட்டின் நிலைமாற்று என யூட் அசெர்சு மற்றும் சியார்ச்சு லேவன் தெரிவிக்கின்றனர். சமநிலையை எட்ட வெள்ளைக்கு போதுமான வாய்ப்பு ஆகும்.

*6.f4?! என்ற நகர்வு கருப்பு அடுத்ததாக  6...d5 விளையாடலாமோ என சந்தேகத்துடன் நகர்த்தப்படும் நகர்வாக்க் கருதப்படுகிறது.

## இதையும் காண்க
*இத்தாலிய ஆட்டம்

## மேற்கோள்கள்

*

பகுப்பு:சதுரங்கத் திறப்புகள்
சர்சாசிசைட்டு

**சர்சாசிசைட்டு** (*Sursassite*) என்பது ஒரு சோரோசிலிக்கேட்டு வகைக் கனிமமாகும். 1926 ஆம் ஆண்டு இக்கனிமம் முதன் முதலில் கண்டுபிடிக்கப்பட்டது. சுவிட்சர்லாந்து நாட்டு கிரவ்பண்டன் மண்டலத்தின் மாவட்டமான சர்சாசில் சர்சாசிசைட்டு கிடைத்தது. உருமாற்றமடைந்த மாங்கனீசு படிவுகளில் பொதுவாக இக்கனிமம் காணப்படுகிறது

பன்னாட்டு கனிமவியல் சங்கம் சர்சாசிசைட்டு  கனிமத்தை Ss  என்ற குறியீட்டால் அடையாளப்படுத்துகிறது.

## மேற்கோள்கள்

பகுப்பு:சிலிக்கேட்டு கனிமங்கள்
பகுப்பு:ஒற்றைச்சரிவச்சுக் கனிமங்கள்
பகுப்பு:சோரோசிலிக்கேட்டுகள்
அல் சிந்தகா சுரங்கப்பாதை

**அல் சிந்தகா சுரங்கப்பாதை** (*Al Shindagha Tunnel*)  என்பது  ஐக்கிய அரபு அமீரகத்தின் ஏழு பெரிய அமீரகங்களில் இரண்டாவது பெரிய அமீரகமான துபாயில் உள்ள ஒரு சுரங்கப்பாதை ஆகும். 1975 ஆம் ஆண்டு இச்சுரங்கப் பாதை திறந்து வைக்கப்பட்டது. இரு வழிகளிலும் கிட்டத்தட்ட 55000 பேர் தினசரி பயணிக்கும் இப்பாதை மிகப் பழமையானதும் பரபரப்பானதுமான  சுரங்கப்பாதையாகும். 
துபாய் தேய்ரா - அல் ராசு பகுதியையும், அல் சிந்தகா ஆகிய இரண்டு பகுதிக்கும் இடைப்பட்ட நீரோட்ட பகுதியை கடக்கும் ஒரு சுரங்கப்பாதை இதுவாகும்.

## அமைப்பு

இந்த சுரங்கப்பாதை ஒவ்வொரு திசையிலும் இரண்டு பாதைகளாக, நான்கு பாதைகளைக் கொண்டுள்ளது.  5 மீட்டர் உயரமுள்ள வாகனங்கள் மட்டுமே இதன் வழி செல்ல முடியும். மேலும் இதில்  வேகம் 60 கி.மீ. / மணி அளவில் நிர்ணயிக்கப்பட்டுள்ளது.

சராசரியாக ஒரு நாளைக்கு 55,000 வாகனங்கள் இதில் பயணிக்கின்றன. துபாய் போக்குவரத்து ஆணையத்தின் கீழ் இது இயங்கிவருகின்றது.

சுரங்கப்பாதை கட்டப்பட்டு ஏறத்தாழ 45 ஆண்டுகளுக்கும் மேலாக ஆகிவிட்டதால் அதற்கு மாற்றாக பல வரிசைகளை கொண்ட நவீன பாலம் அமைக்க திட்டமிடப்பட்டு பணிகள் துவங்கியுள்ளன.

## மேற்கோள்கள்

பகுப்பு:சுரங்கப்பாதை
பகுப்பு:கட்டிடப் பொறியியல்
பகுப்பு:துபாய்
ஜோடி பன் அன்லிமிடெட்

**ஜோடி பன் அன்லிமிடெட்** என்பது நவம்பர் 4, 2018 முதல் சனவரி 13, 2019 வரை விஜய் தொலைக்காட்சியில் சனி மற்றும் ஞாயிற்றுக்கிழமை இரவு 8:30 மணிக்கு ஒளிபரப்பான ஒரு நடன நிகழ்ச்சியாகும். இது புகழ் பெற்ற ஜோடி நிகழ்ச்சியின் 11வது பருவம் ஆகும். இந்த நிகழ்ச்சியை பாவனா மற்றும் ரியோ ராஜ் இணைத்து தொகுத்து வழங்கினர். விஜய் தொலைக்காட்சி தொகுப்பாளர்கள் திவ்யதர்சினி, மா கா பா ஆனந்த் மற்றும் பிக் பாஸ் தமிழ் 2 புகழ் மஹத் ராகவேந்திரா, யாஷிகா ஆகியோர்தான் தலைவர்கள். இந்த பருவத்தின் வெற்றியாளர்கள் லோகேஷ் மற்றும் மேக்னா ஆவார்.

இந்த நிகழ்ச்சியின் இறுதிச்சுற்று போட்டிக்கு பிக் பாஸ் தமிழ் 2 புகழ் ஐஸ்வர்யா சிறப்பு விருந்தினராக வந்தார். திவ்யதர்சினியின் 20 ஆண்டு தொலைக்காட்சி பயணத்தை சிறப்புவிக்கும் விதமாக அவரை இந்த நிகழ்ச்சியின் மூலம் விருது கொடுத்து கௌரவிக்கப்பட்டது.

## நிகழ்ச்சியின் சுருக்கம்
இந்த நிகழ்ச்சியில் நான்கு தலைவர்கள் இருப்பார்கள், ஒவ்வொருவருக்கும் கீழ் மூன்று ஜோடிகள். இவர்களுக்கான மதிப்பெண்களை பார்வையாளர்கள் தான் வழங்குவார்கள்.

## மாபெரும் இறுதி சுற்று

## தொகுப்பாளர்கள்
* பாவனா
* ரியோ ராஜ் (முன்னாள் தொகுப்பாளர்கள்)
 
## தலைவர்கள்
* பார்வையாளர்கள்

## குழுத்தலைவர்கள்
* திவ்யதர்சினி
* மா கா பா ஆனந்த்
* மஹத் ராகவேந்திரா
* யாஷிகா

## சுற்றுக்கள்
* அறிமுகச்சுசுற்று (போட்டி இல்லை) 
* ஜோடி பாட்டி திருவிழா சுற்று (போட்டி இல்லை) 
* வெற்றிப்படங்களில் பாடல் சுற்று 
* பழைய பாடல் சுற்று 
* காதல் பாடல் சுற்று 
* திருவிழா சுற்று  
* மறு உருவாக்கம் சுற்று 
* திகில் சுற்று  
* இறுதி போட்டிக்கான சீட்டு சுற்று  
* இறுதி போட்டி சுற்று

## ஜோடிகள்

## மேற்கோள்கள்

## வெளி இணைப்புகள்
* விஜய் டிவி யூ ட்யுப்
* விஜய் டிவி வலையகம்

பகுப்பு:விஜய் தொலைக்காட்சி நிகழ்ச்சிகள்
பகுப்பு:தமிழ் நடன தொலைக்காட்சி நிகழ்ச்சிகள்
பகுப்பு:தமிழகத்தின் தொலைக்காட்சி நிகழ்ச்சிகள்
பகுப்பு:2010ஆம் ஆண்டுகளில் தமிழ்த் தொலைக்காட்சி நிகழ்ச்சிகள்
பகுப்பு:2018 இல் தொடங்கிய தமிழ்த் தொலைக்காட்சி நிகழ்ச்சிகள்
பகுப்பு:2019 இல் நிறைவடைந்த தமிழ்த் தொலைக்காட்சி நிகழ்ச்சிகள்
பகுப்பு:தமிழ்த் தொலைக்காட்சி நிகழ்ச்சிகள்
பகுப்பு:தமிழ் உண்மைநிலை தொலைக்காட்சி நிகழ்ச்சிகள்
சூப்பர் சிங்கர் ஜூனியர் 6

**சூப்பர் சிங்கர் ஜூனியர் 6** என்பது அக்டோபர் 20, 2018 முதல் விஜய் தொலைக்காட்சியில் சனி மற்றும் ஞாயிற்றுக்கிழமை இரவு 8 மணிக்கு ஒளிபரப்பான பாட்டு போட்டி நிகழ்ச்சியாகும். இந்த நிகழ்ச்சியை மா கா பா ஆனந்த் மற்றும் பிரியங்கா  இணைத்து தொகுத்து வழங்குகின்றனர். இந்த பருவத்தின் நடுவர்களாக சித்ரா, சங்கர் மகாதேவன், எஸ். பி. பி. சரண் மற்றும் கல்பனா ராகவேந்தர் ஆவார்.

நிகழ்ச்சியின் முதல் அத்தியாயத்தில் நடிகை ஜோதிகா சிறப்பு விருந்தினராக காற்றின் மொழி படக்குழுவினருடன் பங்கேற்றார் என்பது குறிப்பிடத்தக்கது. இந்த நிகழ்ச்சியில் 6 வயதிலிருந்து 15 வயதிற்கு உட்பட்ட சிறுவர்கள் கலந்து கொண்டு அவர்களின் பாடல் திறமையை வெளிக்காட்ட வேண்டும். இந்த பாட்டு நிகழ்ச்சி 21 ஏப்ரல் 2019 அன்று 54 அத்தியாங்களுடன் நிறைவு பெற்றது.

## வெற்றியாளர்கள்

## மேற்கோள்கள்

## வெளி இணைப்புகள்
* விஜய் டிவி யூ ட்யுப்
* விஜய் டிவி வலையகம்
*சூப்பர் சிங்கர்

பகுப்பு:விஜய் தொலைக்காட்சி நிகழ்ச்சிகள்
பகுப்பு:தமிழ் பாட்டு போட்டி தொலைக்காட்சி நிகழ்ச்சிகள்
பகுப்பு:தமிழகத்தின் தொலைக்காட்சி நிகழ்ச்சிகள்
பகுப்பு:2010ஆம் ஆண்டுகளில் தமிழ்த் தொலைக்காட்சி நிகழ்ச்சிகள்
பகுப்பு:2018 இல் தொடங்கிய தமிழ்த் தொலைக்காட்சி நிகழ்ச்சிகள்
பகுப்பு:2019 இல் நிறைவடைந்த தமிழ்த் தொலைக்காட்சி நிகழ்ச்சிகள்
பகுப்பு:தமிழ்த் தொலைக்காட்சி நிகழ்ச்சிகள்
பகுப்பு:தொலைக்காட்சி பருவங்கள்
ஸ்ரீ விஷ்ணு தசாவதாரம்

**ஸ்ரீ விஷ்ணு தசாவதாரம்** என்பது தமிழ் மற்றும் கன்னடம் மொழிகளில் தயாரிக்கப்பட்ட தொன்மவியல் தொலைக்காட்சி தொடர் ஆகும். இந்த தொடர் தமிழ் மொழியில் அக்டோபர் 22, 2018 முதல் திங்கள் முதல் வெள்ளி வரை இரவு 7:30 மணிக்கு ஜீ தமிழ் தொலைக்காட்சியிலும், கன்னடம் மொழியில் அக்டோபர் 15, 2018 முதல் திங்கள் முதல் வெள்ளி வரை இரவு 7 மணிக்கு ஜீ கன்னடம் தொலைக்காட்சியிலும் ஒளிபரப்பானது.  இது மும்மூர்த்திகளில் ஒருவரான விஷ்ணுவின்  தொன்மத்தை அடிப்படையாகக் கொண்டதாகும்.

ஜீ கன்னடம் தொலைக்காட்சியில் பிப்ரவரி 2, 2019 அன்று 85 ஆத்தியாங்களுடன் நிறைவு பெற்றது. ஜீ தமிழ் தொலைக்காட்சியில் பிப்ரவரி 23, 2019 அன்று 84 ஆத்தியாங்களுடன் நிறைவு பெற்றது.

## கதைச் சுருக்கம்
இந்த தொடர் இந்து சமயத்தின் முக்கியமான கடவுள்களில் ஒருவரும் வைணவ சமயத்தின் முழுமுதற் கடவுளும் ஆன மும்மூர்த்திகளில் ஒருவரான விஷ்ணுவின் 10 அவதாரங்களையும் மற்றும் அவரது மனைவி லட்சுமி தேவியுடனான காதலைப்பற்றியும் விளக்குகின்றது.

## நடிகர்கள்
* அமித் கஷாப் - விஷ்ணு / ராமர் / கிருஷ்ண
* நிஷா B.K - லட்சுமி தேவி / சீதை / ராதா
* ஹர்ஷா 
* அர்ஜுன்
* வந்தனா 
* நண்டிஷ் 
* சுரேஷ்
* காவியா 
* மகாதேவ்

## நடிகர்களின் தேர்வு
இது ஒரு இரு மொழித் தொடர் என்றாலும் இந்த தொடரில் நடிக்கும் நடிகர்கள் அனைவரும் கன்னட தொலைக்காட்சி நடிகர்கள் ஆவார். இந்த தொடரில் கடவுள் விஷ்ணு கதாபாத்திரத்தில் 'அமித் கஷாப்' என்ற புதுமுக நடிகர் நடிக்கின்றார் இவருக்கு ஜோடியாக லட்சுமி தேவி என்ற காதாபாத்திரத்தில் நிஷா என்பவர் நடிக்கின்றார்.

## மொழிகள்

## மேற்கோள்கள்

## வெளி இணைப்புகள்
* 

பகுப்பு:ஜீ கன்னட தொலைக்காட்சி நிகழ்ச்சிகள்
பகுப்பு:ஜீ தமிழ்த் தொலைக்காட்சி நிகழ்ச்சிகள்
பகுப்பு:தமிழ்த் தொலைக்காட்சி நாடகங்கள்
பகுப்பு:கன்னட மொழித் தொலைக்காட்சி நிகழ்ச்சிகள்
பகுப்பு:தமிழ் புராண தொலைக்காட்சி நாடகங்கள்
பகுப்பு:இந்து தொன்மவியல் தொலைக்காட்சி தொடர்கள்
பகுப்பு:தமிழகத்தின் தொலைக்காட்சி நிகழ்ச்சிகள்
பகுப்பு:2010ஆம் ஆண்டுகளில் தமிழ்த் தொலைக்காட்சி நிகழ்ச்சிகள்
பகுப்பு:2018 இல் தொடங்கிய தமிழ்த் தொலைக்காட்சி நிகழ்ச்சிகள்
பகுப்பு:தமிழ்த் தொலைக்காட்சி நிகழ்ச்சிகள்
பகுப்பு:2019 இல் நிறைவடைந்த தமிழ்த் தொலைக்காட்சி நிகழ்ச்சிகள்
டான்ஸ் ஜோடி டான்ஸ் ஜூனியர்ஸ்

**டான்ஸ் ஜோடி டான்ஸ் ஜூனியர்ஸ்** என்பது நவம்பர் 24, 2018 முதல் ஜீ தமிழ் தொலைக்காட்சியில் சனி மற்றும் ஞாயிற்றுக்கிழமை மாலை 6:30 மணிக்கு ஒளிபரப்பான சிறுவர்களுக்கான ஒரு நடன நிகழ்ச்சி ஆகும். இந்த நிகழ்ச்சியை தீபக் மற்றும் கமல் இணைத்து தொகுத்து வழங்க, சினேகா, சுதா சந்திரன், லைலா ஆகியோர் தலைவர்கள் ஆவார்.

மதுரை, திருச்சி, கோவை, சென்னை மற்றும் பெங்களூர் ஊரைச்சேர்ந்த 12 சிறுவர்கள் ஜோடியாக கலந்து கொண்டு அவர்களின் நடனத்திறமையை வெளிக்காட்டும் நிகழ்ச்சியாகும். இந்த பருவத்தில் தர்சன் மற்றும் நொபல் ஆகியோர் வெற்றியாளர் ஆவார்.

## போட்டியாளர்கள்
* ஜனனி & ரூத்
* ஜெயசீலன் & சூர்யா தேஜா
* தினேஷ் & நவீன்
* தமிழ்லாக்கி & அமிர்தா
* அர்மான் & ரோகன்
* ராஜேஷ் & தியரஜ்
* நித்யா தத்ஷாதா
* சீனு & பவான்கன்
* ரக்ஷித் & ஸ்ரீ சுமன்
* தர்சன் & நொபல்
* தண்ணிஸ்ரீ & மேகா
* சந்தோஷ் & டானுஷ்

## மேற்கோள்கள்

## வெளி இணைப்புகள்
* ஜீ தமிழ் அதிகாரப்பூர்வ இணையதளத்தில் (ZEE5)
* ஜீ தமிழ் இணையதளத்தில் 
* ஜீ தமிழ் யூ ட்யுப்

பகுப்பு:ஜீ தமிழ்த் தொலைக்காட்சி நிகழ்ச்சிகள்
பகுப்பு:தமிழ் நடன தொலைக்காட்சி நிகழ்ச்சிகள்
பகுப்பு:தமிழகத்தின் தொலைக்காட்சி நிகழ்ச்சிகள்
பகுப்பு:2010ஆம் ஆண்டுகளில் தமிழ்த் தொலைக்காட்சி நிகழ்ச்சிகள்
பகுப்பு:2018 இல் தொடங்கிய தமிழ்த் தொலைக்காட்சி நிகழ்ச்சிகள்
பகுப்பு:தமிழ்த் தொலைக்காட்சி நிகழ்ச்சிகள்
பகுப்பு:தமிழ் உண்மைநிலை தொலைக்காட்சி நிகழ்ச்சிகள்
பகுப்பு:2019 இல் நிறைவடைந்த தமிழ்த் தொலைக்காட்சி நிகழ்ச்சிகள்
அப்துல் வாகித்

**அப்துல் வாகித்** ஒரு இந்திய அரசியல்வாதியும், தமிழ்நாட்டிலிருந்து தேர்ந்தெடுக்கப்பட்ட முன்னாள் நாடாளுமன்ற உறுப்பினரும் ஆவார். 1962 ஆம் ஆண்டு வேலூர் மக்களவைத் தொகுதியில் இந்திய தேசிய காங்கிரசின் சார்பாக போட்டியிட்டு மக்களவைக்குத் தேர்ந்தெடுக்கப்பட்டார்.

## பிறப்பு
15 ஜூலை 1910 ஆம் ஆண்டு வேலூர் மாவட்டம் ஆம்பூரில் அப்துல் ரஹீம் சாஹிப் என்பவருக்கு மகனாகப் பிறந்தார்.

## கல்வி
சென்னை முஹம்மதன் கல்லூரியில் (தற்போதைய காயிதே மில்லத் அரசினர் மகளிர் கலைக்கல்லூரியில்) பி.ஏவும், சென்னை சட்டக்கல்லூரியில் எல்.எல்.பியும் பயின்றார்.

## பொறுப்புகள்
* தொழிலதிபர்;
* இந்திய அரசின் ஏற்றுமதி ஆலோசனைக் குழு உறுப்பினர் 1948 முதல் 1952 வரை மீண்டும் 1952 முதல் 1954 வரை
* 1953 ஆம் ஆண்டு முதல் இந்திய அரசின் தோல் பொருள் வளர்ச்சி கவுன்சில் உறுப்பினர் 
* 1958 ஆம் ஆண்டு முதல் காதி கிராமிய கைத்தொழில் ஆணையத்தின் தோல் பொருள் வளர்ச்சி ஆலோசனைக் குழு உறுப்பினர்,
* 1952 ஆம் ஆண்டு முதல் இந்திய தர நிர்ணய சபை புதுடில்லி - இரசாயன பிரிவு , ஆலோசனைக் குழு உறுப்பினர்,
* 1957 ஆம் ஆண்டு முதல் மெட்ராஸ் தோல் பொருள் ஏற்றுமதி மேம்பாட்டு கவுன்சில் நிர்வாகக் குழு,
* தெற்கு இந்தியா ஸ்கின்ஸ் மற்றும் மறைமாவட்ட வர்த்தக சங்கத்தின் நிர்வாகக் குழு உறுப்பினர், சென்னை.

## மேற்கோள்கள்

பகுப்பு:3வது மக்களவை உறுப்பினர்கள்
பகுப்பு:வேலூர் மாவட்ட மக்கள்
பகுப்பு:இந்திய முஸ்லிம்கள்
பகுப்பு:21-ஆம் நூற்றாண்டு இந்திய அரசியல்வாதிகள்
பகுப்பு:1910 பிறப்புகள்
பகுப்பு:தமிழ்நாட்டைச் சேர்ந்த இந்திய தேசிய காங்கிரஸ் அரசியல்வாதிகள்
பகுப்பு:தமிழகத் தொழிலதிபர்கள்
ஜீன்ஸ் (தொலைக்காட்சி நிகழ்ச்சி)

**ஜீன்ஸ்** என்பது 2015ஆம் ஆண்டு முதல் ஜீ தமிழ் தொலைக்காட்சியில் ஒளிபரப்பான ஒரு விளையாட்டு நிகழ்ச்சி ஆகும். இந்த நிகழ்ச்சியின் முதல் மற்றும் இரண்டாம் பருவத்தை நடிகை ரோஜா தொகுத்து வழங்கினார்.  மூன்றாம் பருவத்தை நடிகை பிரியா ராமன் தொகுத்து வழங்குகின்றார். இந்த நிகழ்ச்சி சூன் 17, 2018 முதல் ஒவ்வொரு ஞாயிற்றுக்கிழமைகளில் பிற்பகல் 2:30 மணிக்கு ஒளிபரப்பானது.

## நிகழ்ச்சியின் சுருக்கம்
இந்த நிகழ்ச்சியில் சாதாரணா மக்கள் அவர்களின் குடும்பத்தினருடன் கலந்து கொள்ளவர்கள். ஒவொரு பகுதியிலும் 2 பிரபலங்கள் கலந்து கொண்டு அவர்கள் யார் யாருடைய யாடை (ஜீன்ஸ்) என்று கொடுக்கப்படும் நேரத்தில் கண்டுபிடிக்க வேண்டும். முதலில் இந்த நிகழ்ச்சியில் பங்கு பெரும் பிரபலங்களுக்கு முதலிலே பணம் கொடுக்கப்படும், நிகழ்ச்சியில் வெற்றி பெறுவதை பொறுத்து அவர்களின் பணம் பல லட்சங்கள் வரை அதிகரிக்கும். இவ் போட்டியில் 4 சுற்று நடைபெறும்.

## பருவங்கள்

## மேற்கோள்கள்

## வெளி இணைப்புகள்
* ஜீ தமிழ் அதிகாரப்பூர்வ இணையதளத்தில் (ZEE5)
* ஜீ தமிழ் இணையதளத்தில் 
* ஜீ தமிழ் யூ ட்யுப்

பகுப்பு:ஜீ தமிழ்த் தொலைக்காட்சி நிகழ்ச்சிகள்
பகுப்பு:தமிழ் விளையாட்டுத் தொலைக்காட்சி நிகழ்ச்சிகள்
பகுப்பு:தமிழகத்தின் தொலைக்காட்சி நிகழ்ச்சிகள்
பகுப்பு:2010ஆம் ஆண்டுகளில் தமிழ்த் தொலைக்காட்சி நிகழ்ச்சிகள்
பகுப்பு:2015 இல் தொடங்கிய தமிழ்த் தொலைக்காட்சி நிகழ்ச்சிகள்
பகுப்பு:தமிழ்த் தொலைக்காட்சி நிகழ்ச்சிகள்
பகுப்பு:தமிழ் உண்மைநிலை தொலைக்காட்சி நிகழ்ச்சிகள்
பகுப்பு:2021 இல் நிறைவடைந்த தமிழ்த் தொலைக்காட்சி நிகழ்ச்சிகள்
பகுப்பு:தொலைக்காட்சியில் கோவிட்-19 தொற்றுநோயின் தாக்கம்
ரோசி சேனாநாயக்க

**ரோசி சேனாநாயக்க** (*Rosy Senanayake*, ) என்றழைக்கப்படும் **பெர்னதின் ரோஸ் சேனாநாயக்க**, (*Bernadine Rose Senanayake*, பிறப்பு: சனவரி 5, 1958),) இலங்கையின் அரசியல்வாதியும் தற்பொழுது கொழும்பு மாநகர முதல்வரும் ஆவார். இவர் இலங்கை பிரதமர் ரணில் விக்கிரமசிங்க அலுவலகத்தின் செய்தித் தொடர்பாளர் மற்றும் பிரதமர் அலுவலகத்தின் துணைத் தலைவராகவும் உள்ளார். ரோசி சேனாநாயக்க அதிபர் மைத்திரிபால சிறிசேனவின் கட்டுப்பாட்டிலுள்ள குழந்தைகள் விவகாரங்களுக்கான துறையில் முன்னாள் மாநில அமைச்சராக இருந்தார். இவர் சமூக ஆர்வலர்; முன்னாள் அழகுராணி; தற்பொழுதைய இலங்கைப் நாடாளுமன்ற உறுப்பினர்; மேலும் இவர் இலங்கையின் மேற்குப் பிராந்தியத்தின் எதிர்கட்சிக் குழுவின் தலைவராகவும் இருந்தார். ஐக்கிய தேசியக் கட்சியின் சார்பில் மேற்கு கொழும்பு வாக்காளர் தொகுதியின் முதன்மை ஒருங்கிணைப்பாளராகவும் இருந்தார். ரோசி சேனாநாயகே மலேசியாவுக்கான இலங்கை உயர் ஆணையாளராகப் பணியாற்றியுள்ளார். ஐக்கிய நாடுகள் சபையில் மக்களுக்கான நிதிக்குழுவின் நல்லெண்ணத் தூதுவராகவும் இருந்தார். பல்வேறு சிக்கலான பிரச்சினைகளுக்கிடையிலும், எதிர்ப்புகளுக்கிடையேயும் சிறந்த முறையில் செயல்படக்கூடியவராக ரோசி சேனநாயகே அறியப்படுகிறார்.

## அழகு ராணி
1980 இல் உலக அழகிப் போட்டியில் இலங்கை அழகியாகப் போட்டியிட்டார். 1981 இல் ஆசியா பசிபிக் பன்னாட்டு அழகிப்போட்டியில் தேர்ந்தெடுக்கப்பட்டார். 1985 இல் திருமதி உலக அழகிப்போட்டி நடைபெற்ற போது, ரோசி சேனநாயகே அதில் முதலாவதாகத் தேர்ந்தெடுக்கப்பட்டார்.

## சமூகப்பணி
ரோசி சேனாநாயக தனது வாழ்க்கை முழுவதையும் இலங்கையில் தொழில் வளர்ச்சிக்காக அர்ப்பணித்துள்ளார். குறிப்பாக உலக வர்த்தகத்திற்கான இலங்கை வணிகத்தை ஊக்குவிப்பதற்கான  பணிகளை மேற்கொண்டுள்ளார். இலங்கையின் வயது வந்தோர் மற்றும் பெண்களுக்கான உரிமைகளுக்காக இவர் பணியாற்றுகிறார். ஐக்கிய நாடுகள் சபையின் நல்லெண்ணத் தூதுவராக இருந்த சமயத்தில்  தேசிய இளைஞர் மன்றத்தின் வழியே இளைஞர்கள் மற்றும் இலங்கையின் புலம் பெயர்ந்த பெண்களின் இனப்பெருக்க உடல்நலம் தொடர்பான சேவைகளை ஊக்குவிக்கும் சுகாதார நடவடிக்கைகளை மேற்கொண்டார்.
சேனாநாயக்க தனியார் துறையின் ஒத்துழைப்புடன் தனியார் துறையில் பணிபுரியும் தொழிலாளர்களின் இனப்பெருக்க உடல் நலம்  தொடர்பான சுகாதார நடவடிக்கைகளில் ஈடுபட்டார். சமீபமாக இனப்பெருக்க சுகாதாராச் சேவைகள் பற்றிய ஒரு படத்தில் நடித்துள்ளார். இவருடைய புகழ்பெற்ற பகல் நேரத் தொலைக்காட்சி நிகழ்ச்சியான ’எலியா’ மூலம் இலங்கையின் பெண்கள் மற்றும் குழந்தைகளுக்கான ஒர் அடையாளச் சின்னமாக விளங்குகிறார்.

## மேற்கோள்கள்

## புற இனைப்புகள்

* Rosy Senanayake (Facebook Account)
* Rosy Senanayake - Official twitter
* Rosy Senanayake Official You Tube
* Rosy Senanayake Official Website 
* Biographies of UN Advocates and Goodwill Ambassadors
* Rosy Senanayake felicitated 
* PM on two-day visit to Malaysia 
* MERCY Malaysia continues to provide medical and humanitarian aid for Sri Lanka flood victims 
* Channa and Upuli Performing in Malaysia 
* Rosy speaks out – Interviewed by: Sunalie Ratnayake in Los Angeles, California.

பகுப்பு:வாழும் மக்கள்
பகுப்பு:1958 பிறப்புகள்
பகுப்பு:இலங்கையின் இராசாங்க அமைச்சர்கள்
பகுப்பு:மேல் மாகாண சபை உறுப்பினர்கள்
பகுப்பு:இலங்கையின் 14வது நாடாளுமன்ற உறுப்பினர்கள்
பகுப்பு:இலங்கைப் பெண் அரசியல்வாதிகள்
பகுப்பு:ஐக்கிய தேசியக் கட்சி அரசியல்வாதிகள்
பகுப்பு:கொழும்பு முதல்வர்கள்
குலாம் முஹைதீன்

**எம். குலாம் முஹைதீன்**(M. Gulam Mohideen) ஒரு இந்திய அரசியல்வாதியும், தமிழ்நாட்டிலிருந்து தேர்ந்தெடுக்கப்பட்ட முன்னாள் நாடாளுமன்ற உறுப்பினரும் ஆவார். 1957 ஆம் ஆண்டு திண்டுக்கல் மக்களவைத் தொகுதியில் இந்திய தேசிய காங்கிரசின் சார்பாக போட்டியிட்டு மக்களவைக்குத் தேர்ந்தெடுக்கப்பட்டார்.

## பிறப்பு
ஜூலை 1918 ஆம் ஆண்டு பெரும் நிலச்சுவான்தாரான முஹம்மது மீரா இராவுத்தருக்கு மகனாக அப்போதைய மதுரை மாவட்டமும், தற்போதைய தேனி மாவட்டம்  உத்தமபாளையத்தில் பிறந்தார்.

## கல்வி
மதுரை அமெரிக்கன் கல்லூரியில் கல்வி பயின்றார்.

## பொறுப்புகள்
* முன்னாள் செயலாளர், மதுரை மாணவர் கூட்டமைப்பு,
* முன்னாள் செயலாளர், கூட்டுறவு சங்கம் உத்தமபாளையம்,
* முன்னாள் உறுப்பினர், தேனி கூட்டுறவு சங்கம், தேனி,
* வெள்ளையனே வெளியேறு இயக்கத்தில் முக்கியப் பங்காற்றியவர்
* 1942 ஆம் ஆண்டு யுத்த காலத்தில் மாணவர் தலைவராக பல போராட்டங்களை நடத்தியவர்,
* இந்திய தேசிய காங்கிரசில், நகரம், மாவட்டம் மற்றும் மாகாண காங்கிரஸ் தலைவராக பதவிகளை வகித்தவர், 
* விவசாயம் மற்றும் நலப்பனிகளில் ஆர்வமிக்கவர், 
* உத்தமபாளையம் நகர பஞ்சாயத்து தலைவராக பணியாற்றியவர்,
* உத்தமபாளையம் கிளைச் சிறைச்சாலையின் கௌரவ வருகையாளர் மற்றும் நலப்பணியாளர்.

## மேற்கோள்கள்

பகுப்பு:2ஆவது மக்களவை உறுப்பினர்கள்
பகுப்பு:தேனி மாவட்ட மக்கள்
பகுப்பு:இந்திய முஸ்லிம்கள்
பகுப்பு:21-ஆம் நூற்றாண்டு இந்திய அரசியல்வாதிகள்
பகுப்பு:இந்திய ஒன்றிய முசுலிம் லீக் அரசியல்வாதிகள்
பகுப்பு:1918 பிறப்புகள்
அனைத்திந்திய மருத்துவ அறிவியல் கழகம், மதுரை

**அனைத்திந்திய மருத்துவ அறிவியல் கழகம், மதுரை** (All India Institute of Medical Sciences, AIIMS Madurai) தமிழ்நாட்டின் மதுரை மாவட்டம், திருப்பரங்குன்றம் வட்டம், தோப்பூரில் அமைய இருக்கின்றது. அரசு மருத்துவக் கல்லூரியுடன் கூடிய மருத்துவ ஆய்வு பல்கலைக்கழகமும் அமைய இருக்கின்றது. தன்னாட்சி பெற்ற இந்த மருத்துவக் கழகம் இந்திய அரசின் சுகாதாரம் மற்றும் குடும்ப நலத்துறை அமைச்சகத்தின் நேரடி மேற்பார்வையில் இயங்குகின்றது.

## அமைய இருக்கும் இடம்
தோப்பூர் கிராமம், மதுரை - கன்னியாகுமரி தேசிய நெடுஞ்சாலை 7 (இந்தியா) ல் , மதுரையிலிருந்து திருமங்கலம் செல்லும் வழியில்  13 கிலோ மீட்டர் தொலைவில் தோப்பூர் என்னும் கிராமம் இருக்கின்றது. மதுரை வானூர்தி நிலையத்திலிருந்து 10 கிலோ மீட்டர் தொலைவிலும் உள்ளது.
.

## அடிக்கல் நாட்டு விழா
மதுரை தோப்பூரில் 2019 ஆம் ஆண்டு ஜனவரி 27 ஆம் நாள் இந்திப் பிரதமர் நரேந்திர மோடி இம்மருத்துவமனைக்கான அடிக்கல் நாட்டுகிறார். இம்மருத்துவமனை 264 கோடி ரூபாய் செலவில் அமைய உள்ளது.

## வகுப்புகள்
மதுரை, அகில இந்திய மருத்துவ அறிவியல் கழகத்தில் (எய்ம்ஸ்) முதலாம் ஆண்டு எம்பிபிஎஸ் மாணவர்களுக்கான வகுப்புகள் ராமநாதபுரம் அரசு மருத்துவக் கல்லூரி மருத்துவமனையில் உள்ள தற்காலிக வளாகத்தில் ஏப்ரல் 4 2022ல் தற்காலிகமாக தொடங்கியது. புதுச்சேரியில் உள்ள ஜவஹர்லால் முதுகலை மருத்துவக் கல்வி மற்றும் ஆராய்ச்சி நிறுவனம் (ஜிப்மர்), மதுரை எய்ம்ஸ் மருத்துவமனைக்கான வழிகாட்டி நிறுவனமாக நியமிக்கப்பட்டுள்ளது.

## மேற்கோள்கள்

 பகுப்பு:இந்தியப் பொது மருத்துவமனைகள்
பகுப்பு:மதுரை மாவட்டம்
பெர்ரி-ஓபெர்டைட்டு

**பெர்ரி-ஓபெர்டைட்டு** (*Ferri-obertiite*) என்பது Na(Na2)(Mg3Fe3+Ti)(Si8O22)O2.  என்ற வேதி வாய்ப்பாட்டால் விவரிக்கப்படும் ஒரு கனிமமாகும். இக்கனிமம் ஆம்பிபோல் குழுவைச் சேர்ந்த்தென 2015 ஆம் ஆண்டு முறையாக அனைத்துலக கனிமவியல் சங்கம் அங்கீகரித்தது. 

பெர்ரி-ஓபெர்டைட்டு கனிமம் உயர் உவர்தன்மை கொண்ட கனிமமாகும். குறிப்பாக ஐதராக்சில் குழுவுக்குப் பதிலாக ஆக்சிசன் முன்னிலையில் இது அடையாளப்படுத்தப்படுகிறது. அல்லது டபிள்யூ தளத்தில் புளோரின் முன்னிலையில் அடையாளப்படுத்தப்படுகிறது. இத்தளத்தில் பெரிக் இரும்பும் தைட்டானியமும் இருப்பதால் நிலவும் உயர் நேர்மின் சுமையை புளோரின் ஈடு செய்கிறது. பல ஆம்பிபோல் குழு கனிமங்கள் போல பெர்ரி ஓபெர்டைட்டும் ஒற்றைச் சரிவச்சும் C2/m  இடக்குழு அமைப்பும் கொண்டுள்ளது.   
 
இத்தாலியின் பவியா பல்கலைக் கழகத்தைச் சேர்ந்த பேராசிரியர் இராபர்ட்டா ஒபெர்டியின் நினைவாக கனிமத்திற்கு இப்பெயர் சூட்டப்பட்டது. 

## மேற்கோள்கள்

பகுப்பு:சிலிக்கேட்டு கனிமங்கள்
பகுப்பு:சோடியம் கனிமங்கள்
பகுப்பு:மக்னீசியக் கனிமங்கள்
பகுப்பு:இரும்புக் கனிமங்கள்
பகுப்பு:தைட்டானியம் கனிமங்கள்
பகுப்பு:ஒற்றைச்சரிவச்சுக் கனிமங்கள்
பகுப்பு:ஆம்பிபோல் குழுக் கனிமங்கள்
டி. பி. சித்தலிங்கையா

**பேராசிரியர் தி. ப. சித்தலிங்கையா** (**T. B. Siddhalingaiah**), மதுரை காமராசர் பல்கலைக்கழகத்தின்  சைவ சித்தாந்தத் துறை பேராசிரியராகவும் மற்றும் தொலைநிலைக் கல்வி நிறுவினத்தின் இயக்குநராகவும் பணியாற்றி ஓய்வு பெற்றவர். இவர் சைவ சித்தாந்தம், இந்தியத் தத்துவம், தமிழ் இலக்கியம் மற்றும் தமிழ் இலக்கணத்தில் வல்லுநர் ஆவார். இவர் தற்போது சென்னையில் உள்ள ஆசிய ஆய்வு நிறுவனத்தில் பன்னிரு திருமுறைகள் மையத்தின் இயக்குநராக செயல்படுகிறார்.

## படைப்புகள்
* *ஊரும் சேரியும்* 
* Origin and Development of Saiva Siddhanta (1979)
* Samudaya Beedhi (1986)
* Meyyunarvu Malargal (1993)

## மொழிபெயர்ப்பு நூல்கள்
* மண்ணும் மனிதரும் (கன்னட மூல நூல் மரலி மண்ணிகெ - முனைவர் சிவராம காரந்த்) 

## தமிழ் இணையக் கல்விக்கழக வகுப்பறைகள்
பேராசிரியர் டி. பி. சித்தலிங்கையா,  தமிழ் இணையக் கல்விக்கழகம் வாயிலாக கீழ்கண்ட பாடங்களை காணொலி மூலம் நடத்தியுள்ளார். அவைகள் பின்வருமாறு:

* ஆங்கிலம் வழி தமிழ் கற்க 
* சைவம்
* வைணவம் 
* தோத்திரம் (திருமுறைகள்)

## மேற்கோள்கள்


பகுப்பு:தமிழ் எழுத்தாளர்கள்
பகுப்பு:தமிழக எழுத்தாளர்கள்
விசுனெவைட்டு

**விசுனெவைட்டு** (*Vishnevite*) என்பது (Na, Ca, K)6(Si, Al)12O24[(SO4),(CO3), Cl2]2-4•nH2O. என்ற  வேதி வாய்ப்பாட்டால் விவரிக்கப்படும் கங்கிரினைட்டு குழு கனிமமாகும். இக்கனிமத்தை சல்பேட்டிக் கங்கிரினைட்டு என்ற பெயராலும் அழைக்கலாம். இக்கனிமம் அறுகோணப் படிகங்களால் ஆனது ஆகும்.

பன்னாட்டு கனிமவியல் சங்கம் விசுனெவைட்டு கனிமத்தை  Vhn என்ற குறியீட்டால் அடையாளப்படுத்துகிறது. 
 
## மேற்கோள்கள்

## புற இணைப்புகள்
*Mindat data

பகுப்பு:சிலிக்கேட்டு கனிமங்கள்
பகுப்பு:அறுகோணவமைப்புக் கனிமங்கள்
பகுப்பு:கங்கிரினைட்டு குழு கனிமங்கள்
பெரோ-ஆக்டினோலைட்டு

**பெரோ-ஆக்டினோலைட்டு** (*Ferro-actinolite*) என்பது பெரசு இரும்பு மிகுந்த கனிமமாகும். இனோசிலிக்கேட்டு குழு கனிமங்கள் வகையின் இரட்டைச் சங்கிலி சுண்ணாம்பு ஆம்பிபோல் துணைக்குழுவில் உள்ள ஆக்டினோலைட்டு-டிரெமோலைட்டு தொடர் திண்மக் கரைசல் வரிசையின் கடைசி உறுப்பினர் பெரோ ஆக்டினோலைட்டு ஆகும். 

இத்தொடரிலுள்ள அனைத்து கனிமங்களும் ஒற்றைச் சரிவச்சு படிகத் திட்டத்தில் படிகமாகியுள்ளன. 
கீழ்கண்ட வாய்ப்பாடுகளின் ஒப்பீடு நன்கு அறியப்பட்ட உறுப்பினர்கள் ஒரே வரிசைத் தொடருக்குள் எவ்வாறு இடம்பிடித்துள்ளன என்பதை தெரிவிக்கிறது.

டிரெமோலைட்டு: ☐Ca2(Mg5.0-4.5Fe2+0.0-0.5)Si8O22(OH)2
ஆக்டினோலைட்டு: ☐Ca2(Mg4.5-2.5Fe2+0.5-2.5)Si8O22(OH)2
பெரோ-ஆக்டினோலைட்டு: ☐Ca2(Mg2.5-0.0Fe2+2.5-5.0)Si8O22(OH)2

சில பதிலி நேர்மின் அயனிகள் Ca, Mg, அல்லது Fe அயனிகளை இடப்பெயர்ச்சி செய்யலாம். பொட்டாசியம் (K), அலுமினியம் (Al), மாங்கனீசு (Mn), தைட்டானியம் (Ti), மற்றும் குரோமியம் (Cr) உள்ளிட்டவை அந்த பதிலி அயனிகளாகும். புளோரின் எதிர்மின் அயனி பகுதியாக ஐதராக்சில் அயனி (OH) இடப்பெயர்ச்சி செய்யலாம். 

## இயற்பியல் பண்புகள்

ஆக்டினோலைட்டுகளைக் காட்டிலும் பெரோ ஆக்டினோலைட்டு பட்டகங்கள் நிறத்தில் அதிக அடர்த்தியைக் கொண்டுள்ளன. இரும்பு உள்ளடக்கம் அதிகமாக இருப்பது இதற்கு காரணமாகும். ஆனால் மெல்லிய துண்டுகளில் அல்லது விளிம்பைச் சுற்றியுள்ள இடங்களில் அடர் பச்சை நிறம் காணப்படுகிறது. மோவின் அளவு கோலில் இதன் கடினத்தன்மை மதிப்பு 5-6 என்ற அளவுடன் வெள்ளைக் கீற்றுகளுடன் நொறுங்கும் தன்மை கொண்டதாக உள்ளது. பெரோ-ஆக்டினோலைட்டின் ஒளி விலகல் எண்ணும் ஆக்டினோலைட்டைக் காட்டிலும் அதிகமாகும். 
  
## மேற்கோள்கள்

* Mindat.org - Ferro-actinolite
* Mindat.org - actinolite
* Ferro-actinolite in the Handbook of Mineralogy 
* IMA Master List 

பகுப்பு:ஆம்பிபோல் குழுக் கனிமங்கள்
பகுப்பு:கனிமங்கள்
கிராசைட்டு

**கிராசைட்டு** (*Crossite*) என்பது Na2(Mg,Fe)3(Al,Fe)2Si8O22(OH)2   என்ற மூலக்கூற்று வாய்ப்பாட்டால் விவரிக்கப்படும் ஒரு கனிமமாகும். இனோசிலிக்கேட்டு இரட்டைச் சங்கிலி கட்டமைப்பில் உவர் ஆம்பிபோல் குழுவைச் சேர்ந்த கனிமமாக இது வகைப்படுத்தப்படுகிறது. ஓர் அரிய வகைக் கனிமமான இது சோடியம் மிகுந்த ரைபெக்கைட்டு என்ற ஆம்பிபோலின் துணைக்குழுவில் சேர்க்கப்படுகிறது. மேலும் ஆம்பிபோல் குழு கனிமங்களில் உள்ள கிளாவ்கோபேன் மற்றும் மக்னீசியோரைபெக்கைட்டு இரண்டுக்கும் இடைப்பட்டநிலை கனிமமாகவும் கருதப்படுகிறது . 1907 இல் மதிப்பிழந்தது என்பது  அனைத்துலக கனிமவியல் சங்கத்தின் நிலையாகும்.

அமெரிக்க நிலவியல் அளக்கைத் துறையின் பாறையியல் அறிஞர் சார்லசு விட்மான் கிராசு என்பவர் கண்டறிந்த காரணத்தால் கனிமத்திற்கு கிராசைட்டு என்ற பெயர் வந்தது.
   
## மேற்கோள்கள்

## வெளி இணைப்புகள்
*Crossite on Mindat
*Crossite on Webmineral

பகுப்பு:சோடியம் கனிமங்கள்
பகுப்பு:இரும்பு(II,III) கனிமங்கள்
பகுப்பு:மக்னீசியக் கனிமங்கள்
பகுப்பு:ஆம்பிபோல் குழுக் கனிமங்கள்
பகுப்பு:சிலிக்கேட்டு கனிமங்கள்
ஒசாரிசாவெயிட்டு

**ஒசாரிசாவெயிட்டு** (*Osarizawaite*) என்பது PbCuAl2(SO4)2(OH)6  என்ற மூலக்கூற்று வாய்ப்பாட்டால் விவரிக்கப்படும் ஒரு கனிமமாகும். சல்பேட்டுக் கனிமமான இது பசுமஞ்சள் நிறத்தில் சாய்சதுரப் படிகங்களாகக் காணப்படுகிறது.  

சப்பானின் ஒன்சூ தீவிலுள்ள அகிட்டா மாவட்டத்தில் ஒசாரிசாவா சுரங்கத்தின் ஆக்சிசனேற்ற மண்டலத்தில் 1961 ஆம் ஆண்டு முதன் முதலில் இக்கனிமம் கண்டறியப்பட்டது.

## மேற்கோள்கள்

பகுப்பு:சல்பேட்டுக் கனிமங்கள்
பகுப்பு:முக்கோணவமைப்புக் கனிமங்கள்
பகுப்பு:அலுனைட்டு குழு கனிமங்கள்
சுக்கோவ் வெடிப்புச் செயல்முறை

**சுக்கோவ் வெடிப்புச் செயல்முறை** (*Shukhov cracking process*) என்பது ஒரு வெப்ப வெடிப்புச் செயல்முறையாகும். விளாடிமிர் சுக்கோவ் மற்றும்  செர்கை காவ்ரிலோவ் ஆகியோர் இச்செயல்முறையை உருவாக்கினர். பெட்ரோ வேதியியல் தொழிற்சாலைகளுக்கு முக்கியத் தேவையாகக் கருதப்படும் முதல் வெப்ப வெடிப்பு நுட்பங்களை சுக்கோவ் வடிவமைத்து கட்டினார். இவருடைய காப்புரிமை (சுக்கோவ் வெடிப்புச் செயல்முறை-உருசியப் பேரரசு காப்புரிமை எண்.12926, நாள் 1891 ஆம் ஆண்டு நவம்பர் 27 முதல்). இச்செயல்முறை செயற்படத் தொடங்கிய பின்னர் செந்தர எண்ணெய் செயல்முறை காப்புகள் (பர்டன் செயல்முறை-அமெரிக்க காப்புரிமை எண் 1,049,667, நாள் 1913 சனவரி 7) எண்ணெய் சுத்திகரிப்பு தொடர்பானவை பயனற்றதாகப் போயின. 1937 ஆம் ஆண்டில் சுக்கோவின் வெடிப்புச் செயல்முறையானது வினையூக்க வெடிப்பாக மாற்றியமைக்கப்பட்டது. இன்றளவிலும் டீசல் உற்பத்திக்கு வினையூக்க வெடிப்பு செயல்முறையே பயன்படுத்தப்படுகிறது.

## மேற்கோள்கள்

* Information on cracking in oil refining
* Biography of Vladimir Shukhov
* "Vladimir G. Suchov 1853-1939. Die Kunst der sparsamen Konstruktion.",  Rainer Graefe  und andere, 192 S., Deutsche Verlags-Anstalt, Stuttgart, 1990, .

பகுப்பு:வேதியியல் செயல்முறைகள்
பகுப்பு:எண்ணெய் சுத்திகரிப்பு
பகுப்பு:வேதி வினைகள்
பகுப்பு:உருசியக் கண்டுபிடிப்புகள்
கைவினைஞர் முன்னேற்றக் கட்சி

**அகில இந்திய கைவினைஞர் முன்னேற்றக் கட்சி** என்பது தமிழகத்திலுள்ள ஒரு அரசியல் கட்சியாகும். இக்கட்சியின் மாநில பொது செயலாளர் பொன். கனகராஜ் மற்றும் நிறுவனத் தலைவர் விசு சிவக்குமார் ஆவார்கள். விஸ்வகர்ம ஐந்தொழிலாளர்கள் வாழ்வுரிமை மாநாட்டை 2011 பிப்ரவரி 20 ஆம் நாள் திருச்சியில் நடத்தியது.

## கோரிக்கைகள்
* விஸ்வகர்ம சமூக மக்களை மிகவும் பிற்படுத்தப்பட்டோர் பட்டியலில் சேர்க்கவேண்டும் மேலும் கல்வி, வேலைவாய்ப்பில் 10 சதவீத இடஒதுக்கீடு அளிக்கவேண்டும்.
* ஐந்தொழிலாளர்கள் நலவாரியம் அமைத்திட வேண்டும்.
* கருமார், தச்சர், சிற்பி, கன்னார், பொற்கொல்லர் போன்ற கம்மாளர் சமூகத்தவரை இந்து சமய அறநிலையத்துறை கோயில்களில் நியமிக்க வேண்டும்

## சான்றுகள்

பகுப்பு:தமிழக அரசியல் கட்சிகள்
அமினோதயசோல்

**2-அமினோதயசோல்** (*2-Aminothiazole*) என்பது C3H4N2S  என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். ஒரு பல்லின வளைய அமீனாக தயசோல் உள்ளகத்துடன் இச்சேர்மம் தோன்றுகிறது. வளைய ஐசோதயோயூரியா என்றும் இச்சேர்மத்தை வகைப்படுத்தலாம். பிரிடின் போன்ற நெடியை உடைய இச்சேர்மம் நீர், ஆல்ககால்கள் மற்றும் டை எத்தில் ஈதர் போன்றவற்றில் கரைகிறது. கந்தக மருந்துகள், உயிர்க்கொல்லிகள், பூஞ்சைக் கொல்லிகள், சாயங்கள், வேதி வினை முடுக்கிகள் போன்ற பல்வகையான வேதிப்பொருட்களை தயாரிக்க உதவும் வினைகளை தொடங்கும் பொருளாகப் பயன்படுகிறது. 

கூடுதல் தைராய்டு சுரப்பிச் செயலாக்கச் சிகிச்சையின் போது தைராய்டு மட்டுப்படுத்தியாகவும், பாக்டீரியா எதிர்ப்பியாகவும் பயன்படுகிறது. இதற்கு மாற்றாக இதன் டார்ட்டரேட்டு உப்பும் பயனாகிறது. புரதப் பிழையால் பாதிக்கப்பட்டு உருவாகும் நரம்புமூலச்செல்புற்று நோய்க்கு சிகிச்சையளிப்பதற்கு அமினோதயசோல் பயன்படுத்தலாமென்று சமீபத்திய ஆய்வுகள் தெரிவிக்கின்றன .
 
இரண்டாம் வகை டோப்போ ஐசோமரேசான வோசாரோக்சின் என்ற கார்பாக்சிலிக் அமிலத்தை தயாரிக்கப் பயன்படுகிறது என்பதே நன்கு அறியப்பட்ட பயனாகும். 

## மேற்கோள்கள்

பகுப்பு:அமீன்கள்
பகுப்பு:பல்லின வளையச் சேர்மங்கள்
பகுப்பு:தயசோல்கள்
அமாக்சிசிலின்

**அமாக்சிசிலின்** (*Amoxicillin*) ஒரு நுண்ணுயிர்க்கொல்லி ஆகும். பெரும்பாலும் பாக்டீரியா தொற்றுக்கு எதிராகப் பயன்படுத்தப்படுகிறது. பொதுவாக வாய் வழியாகவும் சில நேரங்களில் ஊசி மூலமாகவும் இம்மருந்து எடுத்துக் கொள்ளப்படுகிறது.

## வரலாறு
1958 ஆம் ஆண்டில் கண்டுபிடிக்கப்பட்டு 1972 ஆம் ஆண்டில் இம்மருந்து பயன்பாட்டிற்கு வந்தது. உலகச் சுகாதார நிறுவனம் (WHO) இதனை அத்தியாவசிய மருந்துகள் பட்டியலில் சேர்த்துள்ளது. குழந்தைகளுக்குப் பரிந்துரைக்கப்படும் நுண்ணுயிர்க்கொல்லிகளில் இம் மருந்து முக்கியமானது.

## மருத்துவப் பயன்
காதின் நடுப்பகுதி, தொண்டை, தோல், சிறுநீர்க் குழாய் பகுதி ஆகியவற்றில் தொற்று, நிமோனியா, சால்மோனல்லா தொற்று, கிளமிடியா தொற்று, லைம் நோய் போன்றவற்றிற்கு எதிராகப் பயன்படுத்தப்படுகிறது.

## பக்க விளைவுகள்
குமட்டல், வாந்தி, தடுப்பு, வயிற்றுப்போக்கு, தூக்கமின்மை, தலைவலி, குழப்பம், பயம், ஒலி மற்றும் ஒளிக்கு கூசுதல் போன்றவை பக்க விளைவாக ஏற்படலாம்.

## மேற்கோள்கள்

## வெளி இணைப்புகள்
* U.S. National Library of Medicine: Drug Information Portal - Amoxicillin

பகுப்பு:பீனால்கள்
பகுப்பு:கார்பாக்சிலிக் அமிலங்கள்
பகுப்பு:உலக சுகாதார அமைப்பின் அத்தியாவசிய மருந்துகள்
பகுப்பு:4-ஐதராக்சிபீனைல் சேர்மங்கள்
டூலெட்

**டூலெட்** (To let)  2018-இல் இந்தியத் தமிழ்-மொழியில் வெளிவந்த குறும்படமாகும்.. இதை எழுதி, இயக்கி, ஒளிப்பதிவு செய்தவர் செழியன். இவரின் மனைவி பிரேமா இப்படத்தை தயாரித்துள்ளார். இதில் சந்தோஷ் ஸ்ரீராம், சுசீலா, தருண் ஆகியோர் நடித்திருந்தனர்.  இது 65வது தேசிய திரைப்படவிழாவில் சிறந்த தமிழ்த் திரைப்படத்திற்கான தேசிய விருதினையும், கோவாவில் நடைபெற்ற 49வது பன்னாட்டுத் திரைப்பட விழாவில் சிறப்பு நடுவர் பரிந்துரை விருதினையும் பெற்றது.

## கதை சுருக்கம்
இளங்கோ திரைப்படத்துறையில் உதவி இயக்குநராக வேலை பார்க்கிறான். அவன் தனது மனைவி அமுதா மற்றும் 5 வயது நிரம்பிய தனது மகன் சித்தார்த்துடன் ஒரு வாடகை குடியிருப்பில் வசித்து வருகிறான். அந்த வீட்டின் உரிமையாளர் தகவல் தொழில்நுட்பம் துறையில் வேலை பார்ப்பவர்களுக்கு வீட்டை வாடகைக்கு விட்டால் அதிகமாக பணம் கிடைக்கும் என்று எண்ணுகிறார். அதனால்,இளங்கோ குடும்பத்தினரை 30 நாட்கள் கெடு வைத்து வீட்டைக் காலி செய்யும்படி கூறுகிறார். வாடகை வீட்டிலிருந்த குடும்பத்தை காலி செய்யும்படி வீட்டின் உரிமையாளர் கூறுவதால் ஏற்படும் சிக்கல்களை சித்தரிக்கிறது.
 
## நடிகர்கள்
* இளங்கோவாக சந்தோஷ் ராம்
* அமுதாவாக ஷீலா
* தருணாக சித்தார்த்
*வீட்டின் உரிமையாளராக ஆதிரா பாண்டிலட்சுமி

## தயாரிப்பு

*டூலெட்* திரைப்படம், செழியன்-பிரேமா தம்பதியினரின் பட நிறுவனம் மூலம் வெளிவந்தது. இப்படத்தின் மூலம் செழியன் இயக்குநராக அறிமுகமானார். செழியன் இப்படத்திற்கு திரைக்கதை எழுதி ஒளிப்பதிவு செய்துள்ளார் யதார்த்தமான திரைப்படக் காட்சிகளை உணர்த்தும் போது, பாடல்கள் மற்றும் வேறு இசைக்கு இடமில்லாததால் பாடல் காட்சிகளைத் தவிர்த்ததாக கூறியுள்ளார். இத்திரைப்படத்தில், வானொலி, தொலைக்காட்சியின் சத்தம், மக்கள் பேசிக்கொள்வது, சாலையில் செல்லும் வண்டிகள் ஏற்படுத்தும் ஓசை இவையனைத்துமே படத்தின் இசைத் தேவையை பூர்த்தி செய்துவிட்டதாக குறிப்பிடுகிறார். புதுமுக நடிகர்களைக் கொண்டு இப்படம் 25 நாட்களில் முடிக்கப்பட்டது..
   
## வெளியீடும் வரவேற்பும்
2017, 2018 இல் நடைபெற்ற பல்வேறு திரைப்பட விழாக்களில் இது திரையிடப்பட்டது. 2017இல் கல்கத்தா பன்னாட்டுத் திரைப்பட விழாவில் சிறந்த படமாக தேர்வு செய்யப்பட்டது. இத்திரைப்படம் 21 பெப்பிரவரி 2019 இல் திரைக்கு வந்தது.

## விமர்சனங்கள்
ஆஸ்கார் விருது பெறா ஈரானிய இயக்குநர் *அஸ்கர் ஃபர்ஹாடி*, இது முழுமையான திரைப்படம் எனகூறினார். இந்தியத் திரைப்படத் தயாரிப்பாளர் அடூர் கோபாலகிருஷ்ணன் இத்திரைப்படத்தை மிகவும் புத்திசாலித்தனமான, அழகிய திரைப்படம் என பாராட்டினார். இலங்கைத் திரைப்படத் தயாரிப்பாளர் பிரசன்ன வித்தனகே *உண்மையான அக்கறையுடன் எடுக்கப்பட்ட ஒரு உண்மையான திரைப்படம்* என்று இப்படத்தையும் பாராட்டினார்.[

## விருதுகள்
இப்படம் 65 ஆவது தேசிய பட விழாவில் சிறப்பம்சமான தமிழ்ப்படம் என்ற பிரிவில் விருதைப் பெற்றது. 2017 கொல்கத்தா திரைப்பட விழாவில், சிறந்த இந்தியப் படத்துக்கான விருதைப் பெற்றது. திரைக்கு வரும் முன்னரே 26 பன்னாட்டு விருதுகளை வென்றும், விருதுக்காக 80 தடவைகள் முன்மொழியப்பட்டும் உள்ளது.

## மேற்கோள்கள்

## வெளி இணைப்புகள்
* 

பகுப்பு:2019 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:அறிமுக இயக்குநர் திரைப்படங்கள்
தமிழா தமிழா

**தமிழா தமிழா** என்பது ஜீ தமிழ் தொலைக்காட்சியில் நவம்பர் 11, 2018 ஆம் ஆண்டு முதல் ஒவ்வொரு ஞாயிற்றுக்கிழமைகளில் மதியம்  12:00 மணிக்கு ஒளிபரப்பாகும் ஒரு விவாத பேச்சு நிகழ்ச்சி ஆகும். விவாதங்களை மட்டறுத்து நிகழ்ச்சியினை தொகுத்து வழக்குபவர் பிரபல இயக்குநர் கரு பழனியப்பன் ஆவார்.

இந்த நிகழ்ச்சயில் ஒவ்வொரு வாரமும் ஒரு தலைப்பை எடுத்து இரு கருத்துணர்வுகளை கொண்ட மக்களை விவாதிக்க வழி வகுக்கிறது.  அப்படி விவாதித்த பின் அவர்களுக்கிடையே உள்ள இடைவெளியைக் குறைப்பதற்கான வழிகளைக் கூறுகிறது.

## விவாதிக்கப்பட்ட தலைப்பு
* விரிவடையும் பெண் சுதந்திரம் மகிழ்ச்சியானதா இல்லை பதற்றமானதா? 
* காதலை விட ஜாதியே முக்கியம் மற்றும் ஜாதியை விட காதலே முக்கியம். 
* அதிகரித்து கொண்டே இருக்கிறதா திருமண எதிர்பார்ப்புகள்? ஆண்கள் மாறும் பெண்கள். 
* கண்டிப்பான பெற்றோர்கள் எதிராக பிள்ளைகள்.
* மாமியார் மருமகள்.
* தனியார் துறையில் இட ஒதுக்கீடு அவசியம் மற்றும் அவசியமில்லை?
* சென்னை வந்து மிரட்சி அடைந்த வெளியூர் பெண்கள் மற்றும் சென்னை பெண்கள் 
* ஆங்கில மருத்துவம் விஸ் நாட்டு மருத்துவம்.
* டிரண்டியாக மாற விரும்பும் தாத்தா பாட்டிகள்
* அனாவசிய செலவு செய்வது யார் கணவனா அல்லது மனைவியா 
* நாட்டு தலைவனையே சூஸ் பண்றோம்… வீட்டு தலைவனை? 
* எங்க புள்ளிங்கோ எல்லாம் பயங்கரம்! புள்ளிங்கோ மற்றும் அவர்களை விரும்பாத பெண்கள்.
* தாடி வச்சிருக்கறவன் காப்பாத்துவானா?..

## மேற்கோள்கள்

## வெளி இணைப்புகள்
* 

பகுப்பு:ஜீ தமிழ்த் தொலைக்காட்சி நிகழ்ச்சிகள்
பகுப்பு:தமிழ் கலந்துரையாடல் தொலைக்காட்சி நிகழ்ச்சிகள்
பகுப்பு:தமிழகத்தின் தொலைக்காட்சி நிகழ்ச்சிகள்
பகுப்பு:2010ஆம் ஆண்டுகளில் தமிழ்த் தொலைக்காட்சி நிகழ்ச்சிகள்
பகுப்பு:2018 இல் தொடங்கிய தமிழ்த் தொலைக்காட்சி நிகழ்ச்சிகள்
பகுப்பு:தமிழ்த் தொலைக்காட்சி நிகழ்ச்சிகள்
பகுப்பு:தமிழ் உண்மைநிலை தொலைக்காட்சி நிகழ்ச்சிகள்
அனுராதா பாட்வால்

**அனுராதா பாட்வால்** (*Anuradha Paudwal*;27 அக்டோபர் 1954) இந்தியப் பின்னணிப் பாடகியாக இந்தித் திரையுலகில் பணிசெய்பவர் ஆவார். இந்திய அரசின் நான்காவது உயரிய விருதான பத்ம ஸ்ரீ விருதினை 2017 ஆம் ஆண்டு பெற்றவர். தேசியத் திரைப்பட விருதினையும், நான்கு முறை பிலிம்பேர் விருதினையும் பெறுள்ளார்.

## குடும்பம்
அனுராதா, கர்நாடக மாநிலத்தில் (முந்தைய பாம்பே மாகாணம்),உத்திர கன்னடாவில், கார்வார் என்ற இடத்தில், அக்டோபர் 27, 1954 இல் பிறந்தார். கொங்கணிக் குடும்பத்தைச் சேர்ந்த இவர் மும்பையில் வளர்ந்தார். சிறு வயது முதலே லதா மங்கேஷ்கரின் பாடல்களால் ஈர்க்கப்பட்டு பள்ளியில் படிக்கும் காலத்தில் லதா மங்கேஷ்கர் பாடிய மீரா பஜனைகள் பாடிப் பரிசு பெற்றார். அருண் பாட்வால் என்ற இசையமைப்பாளரைக் காதலித்து மணந்துகொண்ட இவருக்கு ஆதித்யா பாட்வால் என்ற மகனும், கவிதா பாட்வால் என்ற மகளும் உள்ளனர். கவிதா பாட்வாலும் ஒரு பாடகியாவார்.

## விருதுகளும் அங்கீகாரமும்

* 2017: பத்ம ஸ்ரீ விருது, இந்திய அரசு.
* 2013: மொகம்மது ரஃபி விருது, மகாராஷ்டிர  அரசு
* 2011: வாழ்நாள் சாதனைக்கான அன்னை தெரசா விருது.
* 2010: லதா மங்கேஷ்கர் விருது, மத்தியப் பிரதேச அரசு.

### [[பிலிம்பேர் விருது]]

#### பரிந்துரைகள்
1983: சிறந்த பின்னணிப் பாடகிக்கான பிலிம்பேர் விருது  
1984: சிறந்த பின்னணிப் பாடகிக்கான பிலிம்பேர் விருது 
1989: சிறந்த பின்னணிப் பாடகிக்கான பிலிம்பேர் விருது 
1990: சிறந்த பின்னணிப் பாடகிக்கான பிலிம்பேர் விருது 
1990: சிறந்த பின்னணிப் பாடகிக்கான பிலிம்பேர் விருது 
1991: சிறந்த பின்னணிப் பாடகிக்கான பிலிம்பேர் விருது 
1993: சிறந்த பின்னணிப் பாடகிக்கான பிலிம்பேர் விருது

#### வென்றவை
1986: சிறந்த பின்னணிப் பாடகிக்கான பிலிம்பேர் விருது 
1991: சிறந்த பின்னணிப் பாடகிக்கான பிலிம்பேர் விருது 
1992: சிறந்த பின்னணிப் பாடகிக்கான பிலிம்பேர் விருது 
1993: சிறந்த பின்னணிப் பாடகிக்கான பிலிம்பேர் விருது 
### தேசியத் திரைப்பட விருதுகள்

#### வென்றவை
1989: சிறந்த பின்னணிப் பாடகிக்கான தேசிய திரைப்பட விருது

#### ஒடிசாமாநில திரைப்பட விருது
#### வென்றவை
1987: சிறந்த பாடகருக்கான ஒடிசாமாநில திரைப்பட விருது 
1997: சிறந்த பாடகருக்கான ஒடிசாமாநில திரைப்பட விருது

### கில்ட் திரை விருது
2004: சிறந்த பின்னணிப் பாடகிக்கான அப்சராவின் கில்ட் விருதுக்குப் பரிந்துரைக்கப்பட்டார்.

### மற்றவை
அனுராதாவுக்கு பத்மஸ்ரீ டாக்டர் டி.ஒய். பட்டீல் பல்கலைக்கழகம் முனைவர் பட்டம் வழங்கிச் சிறப்பித்தது.

## மேற்கோள்கள்

பகுப்பு:1954 பிறப்புகள்
பகுப்பு:வாழும் மக்கள்
பகுப்பு:இந்தியத் திரைப்படப் பாடகர்கள்
பகுப்பு:பிலிம்பேர் விருதுகள் வென்றவர்கள்
பகுப்பு:தேசிய திரைப்பட விருது வென்றவர்கள்
பகுப்பு:பத்மசிறீ விருது பெற்ற கலைத் துறையினர்
செரின் (இரசாயன ஆயுதம் )

**செரின்** (*Sarin*) என்பது அதிக விசத்தன்மை கொண்ட செயற்கை ஆர்கனோபாஸ்பரஸ் கலவை. நிறமற்ற, மணமற்ற இத்திரவம் இரசாயன ஆயுதமாக பயன்படுத்தக் காரணம் இவை நரம்புகளில் தாக்கத்தை ஏற்படுத்துவதால் ஆகும். நேரடியாக சுவாசிக்கையில் நுரையீரல் தசைகளை செயலிழக்கச் செய்து ஒன்றில் இருந்து பத்து நிமிடத்திற்குள் இறப்பை உண்டாக்கக் கூடியது. பேரழிவை ஏற்படுத்தும் ஆயுதமாகக் கருதப்படுகிறது. 1993 இரசாயன ஆயுத ஒப்பந்தத்தின் படி 1997-ம் ஆண்டில் இருந்து இதன் உற்பத்தி மற்றும் சேமிப்பு தடை செய்யப்பட்டுள்ளது.

## சுகாதாரப் பாதிப்புகள்
பொதுவாகச் சுவாசத்தில் ஈடுபடும் தசைகளைக் கட்டுப்பாடு இழக்கச் செய்து மூச்சுத் திணறல் ஏற்படுத்தி உயரிழக்கச் செய்கிறது. ஆரம்பத்தில் மூக்கில் நீர்வடிதல், நெஞ்சு இறுக்கம், கருவிழி சுருங்குதல் போன்றவை ஏற்படுகிறது. பிறகு உடல் செயற்பாடுகள் கட்டுப்பாடு இழப்பதால் வாந்தி ஏற்படுதல், சிறுநீர் கழித்தல், மலம் கழித்தல் ஏற்படலாம்.
## விசத் தன்மை
தூய நிலையில் உள்ள செரின் சயினைடை விட 26 மடங்கு கொடியது என மதிப்பீடு செய்யப் பட்டுள்ளது. பிற இரசாயனங்களுடனான ஒப்பீடு பின்வருமாறு

ஹைட்ரஜன் சயனைடு விட 81 மடங்கு கொடியது.

பாஸ்ஜின் விட 43 மடங்கு கொடியது.

சல்பர் மஸ்டர்ட் விட 28 மடங்கு கொடியது.

குளோரின் விட 543 மடங்கு கொடியது.
## வரலாறு
1938ம் ஆண்டு ஜெர்மனி விஞ்ஞானி ஐ.ஜி.ஃபார்பன் ஒரு கொடிய பூச்சிக்கொல்லியை உருவாக்கும் போது இதனை கண்டறிந்தார். இதைத் தொடர்ந்து டபுன் (TABUN) என்கிற பொருள் கண்டுபிடிக்கப்பட்டது. அதுவே செரின் ஆகும். இதற்கு செரின் எனப் பெயர் வரக் காரணம் இதனை உருவாக்கிய விஞ்ஞானிகளான ஸ்க்ரேடர் (S), ஆம்புரோஸ் (A), ரிட்டர் (R), லின்டே (IN) ஆகியோரின் பெயர் சுருக்கம் ஆகும்.

## மேற்கோள்கள்

## வெளியிணைப்புகள்
* Material Safety Data Sheet
* CIA memo: The Stability of Iraq's Chemical Weapons Stockpile
* CDC Sarin fact sheet
* CDC Sarin Emergency Response Card

பகுப்பு:நச்சியல்
பகுப்பு:ஐசோபுரோப்பைல் எசுத்தர்கள்
பகுப்பு:வேதி ஆயுதங்கள்
சிம்பாப்வெயிட்டு

**சிம்பாப்வெயிட்டு** (*Zimbabweite*) என்பது (Na,K)2PbAs4(Nb,Ta,Ti)4O18  என்ற மூலக்கூற்று வாய்ப்பாட்டால் விவரிக்கப்படும் ஒரு கனிமமாகும். பொதுவாக ஆர்சனைட்டு கனிமமாக இது வகைப்படுத்தப்பட்டாலும் இதில் நையோபியம் மற்றும் தாண்டலம் தனிமங்களும் கலந்துள்ளன. மஞ்சள் பழுப்பு நிறத்தில் காணப்படும் இக்கனிமம் செஞ்சாய்சதுர வடிவில் படிகமாகிறது. மோவின் அளவுகோலில் சிம்பாப்வெயிட்டின் கடினத்தன்மை மதிப்பு 5 ஆகும். 1986 ஆம் ஆண்டு சிம்பாப்வே நாட்டில் வானிலையால் பாதிக்கப்பட்ட களிமண்ணால் உருவாகிய வெண்களிமண் தீப்பாறைகளில் சிம்பாப்வெயிட்டு கண்டறியப்பட்டது .

பன்னாட்டு கனிமவியல் சங்கம் சிம்பாப்வெயிட்டு கனிமத்தை Zbb என்ற குறியீட்டால் அடையாளப்படுத்துகிறது.

## மேற்கோள்கள்

பகுப்பு:சோடியம் கனிமங்கள்
பகுப்பு:பொட்டாசியம் கனிமங்கள்
பகுப்பு:ஈயக் கனிமங்கள்
பகுப்பு:ஆர்சனிக் கனிமங்கள்
பகுப்பு:நையோபியம் கனிமங்கள்
பகுப்பு:தாண்டலம் கனிமங்கள்
பகுப்பு:தைட்டானியம் கனிமங்கள்
பகுப்பு:ஆக்சைடு கனிமங்கள்
பகுப்பு:நேர்ச்சாய்சதுரக் கனிமங்கள்
டேன்டைட்டு

**டேன்டைட்டு** (*Tantite)* என்பது Ta2O5. என்ற மூலக்கூற்று வாய்ப்பாட்டால் விவரிக்கப்படும் தாண்டலம் தனிமத்தின் ஓர் அரிய கனிமமாகும். ஒளிபுகும் தன்மையுடன் நுண்ணோக்கியளவில் நிறமற்று சமச்சீரற்று விடாப்பிடியான பளபளப்புடன் முச்சாய்வு திட்டப் படிகங்களாக இக்கனிமம் உருவாகிறது. மோவின் அளவுகோளில் இதன் கடினத்தன்மை மதிப்பு 7 என்றும் மற்றும் ஒப்படர்த்தி மதிப்பு 8.45 என்றும் மதிப்பிடப்பட்டுள்ளது. டேன்டைட்டு  கனிமத்தில் 1.3% நையோபியம் ஆக்சைடு கலந்துள்ளதாக வேதியியல் பகுப்பாய்வு தெரிவிக்கிறது.  
உருசியாவில் உள்ள கோலா தீபகற்பத்தின் பெக்மாடைட்டு தீப்பாறைகளில் முதன்முதலாக இக்கனிமம் கண்டறியப்பட்டது. அமெரிக்காவின் புளோரன்சு மாகாணம் விசுகோன்சின்னிலும் இதேவகைப் பாறைகளில் காணப்படுகிறது. எலாபைட்டு, லெபிடோலைட்டு, சிபாடுமென், கூலும்பைட்டு, டேன்டலைட்டு, வோடுகினைட்டு மற்றும் மைக்ரோலைட்டு போன்ற கனிமங்களும் இதனுடன் கலந்து காணப்படுகின்றன.

## மேற்கோள்கள்

*Wisconsin minerals Accessed March 31, 2006. 
*American Mineralogist data sheet PDF  Accessed March 31, 2006.

பகுப்பு:தாண்டலம் கனிமங்கள்
பகுப்பு:ஆக்சைடு கனிமங்கள்
பகுப்பு:முச்சரிவச்சுக் கனிமங்கள்
பீனைலசிட்டோன்கள்

**பீனைலசிட்டோன்கள்** (*Phenylacetones*) என்பவை ஒரு குறிப்பிட்ட அளவு பீனைல் பகுதிக்கூறும் அசிட்டோன் பகுதிக்கூறும் பிணைக்கப்பட்டு உருவாகும் சேர்மங்களைக் குறிக்கும். இவ்வகைச் சேர்மத்திற்குரிய நவீன உதாரணமாக பீனைல் அசிட்டோனைக் குறிப்பிடலாம். ஆம்பெட்டமைன் மற்றும் அதனையொத்த 3,4-மெத்திலீன்டையாக்சிபீனைல் போன்ற சேர்மங்களை சட்டவிரோதமாக தயாரிப்பதில் இச்சேர்மம் முக்கியப் பங்கு வகிக்கிறது. உதாரணமாக 3,4-மெத்திலீன்டையாக்சியாம்பெட்டமைன் , 3,4-மெத்திலீன்டையாக்சிமெத்தாம்பெட்டமைன் , 3,4-மெத்திலீன்டையாக்சி-என்-எத்திலாம்பெட்டமைன்  மற்றும் இதனையொத்த வரிசைச் சேர்மங்களைத் தயாரிப்பதில் பீனைலசிட்டோன்கள் பயன்படுகின்றன.

## மேற்கோள்கள்

பகுப்பு:கீட்டோன்கள்
பகுப்பு:பீனைல் சேர்மங்கள்
சந்தனக் காற்று (திரைப்படம்)

**சந்தனக் காற்று** (Sandhana Kaatru) ) என்பது 1990 ஆம் ஆண்டில் வெளியான தமிழ்த் திரைப்படம் ஆகும்.  மணிவண்ணன் இயக்கிய இத்திரைப்படத்தில்  விஜயகாந்த் மற்றும் கௌதமி ஆகியோர் முக்கியக் கதாப்பாத்திரங்களை ஏற்று நடித்தனர். இப்படத்தை செங்கமலம் மணிவண்ணன் தயாரித்துள்ளார். இசையமைப்பாளர் சங்கர் கணேஷ் இசையில் 1990 ஜூன் முதல் நாளில் இப்படம் திரையிடப்பட்டது 

## கதைச் சுருக்கம்
காவலர்களின் துப்பாக்கியால் சுடப்பட்ட நிலையில் அழகிரி (விஜயகாந்த்) மருத்துவமனையின் தீவிரப்பிரிவில் அனுமதிக்கப்பட்டிருக்கும் காட்சியுடன் படம் தொடங்குகிறது.. கடந்த காலங்களில் ராசாத்தி(கவுதமியை திருமணம் செய்து கொண்டு இராணுவத்தில் பணியாற்றும் இராணுவ அதிகாரி அழகிரி இராணுவ முகாமில் ஒரு சில ஆண்டுகள் பணியாற்றிய பிறகு ,அவரது மனைவி மற்றும் மகளுடன் மீண்டும் சேர்ந்து வாழ அவரைத்தேடி வருகிறார். அவர்கள் அழகிரியின் நண்பரும் அவரது உயராதிகாரியுமான சக்ரவர்த்தியின் மகன் வினு சக்ரவர்த்தி ராமுவின் (ஆர். சரத்குமார்) வீட்டிற்கு சென்றுவிடுகிறார்கள். ஒரு சில ஆண்டுகளுக்கு முன்பு நண்பர்களான விஸ்வநாத் (விஷ்ணு விஸ்வநாத்) மற்றும் விஜய் (விஜய் கிருஷ்ணராஜ்) ஆகியோர் இருவரும் இணைந்து ராசாத்தியை கிணடல் செய்த காரணத்தால் அவர்களை கன்னத்தில் அடித்ததை மறக்காமல் அவர்களை வரவேற்பது போல் நடிக்கின்றனர். நடந்த அவமானத்தை மறக்க இயலாத அவர்கள்,  ராசாத்தியை கற்பழிக்க முயற்சிக்கின்றனர்.ஆனால் அவள் அதற்கு முன் தற்கொலை செய்து கொள்கிறாள்.

இதையறிந்து கோபம் கொண்டு அவர்களை பழிக்குபழி வாங்கும் எண்ணத்துடன் அழகிரி முதலில் விஸ்வநாத்தை ஒரு பொது இடத்தில் வைத்து கொன்றுவிடுகிறார்.  கொலைக் குற்றம் சாட்டப்பட்டு கைது செய்யப்பட்ட அழகிரிக்கு மரண தண்டனை விதிக்கப்படுகிறது. அவருக்கு மரண தண்டனை நிறைவேற்றப் படுவதற்கு ஒரு நாள் முன்பு, அவர் சிறையில் இருந்து தப்பி விடுகிறார், ஆனால் காவல் துறையால் அவர் விடாமல் துரத்தப்படுகிறார். முடிவில் காவல் துறையினர் அவரை கண்டுபிடித்து சுட்டு விடுகின்றனர். காயமடைந்து மருத்துவமனையில் அனுமதிக்கப்பட்ட அழகிரி தற்போது குணமடைகின்றார். அதே மருத்துவமனையில் ஒரு நோயாளியாக அனுமதிக்கப்பட்டுள்ள விஜய்யை அழகிரி காண்கிறார், மேலும் சில நாட்களுக்கு மருத்துவமனையில் தான் தங்கி மருத்துவம் பார்க்க வேண்டியிருப்பதாக காவலரிடமும் அழகிரி வேண்டுகோள் விடுவிக்கிறார். பின்னர், யாரும் சந்தேகிக்காதவாறு விஜய்யை கொலை செய்து விடுகிறார். பின்னர் மருத்துவமனையிலிருந்து செவிலியரின் உதவியுடன் அழகிரி தப்பி ஓடிவிடுகிறார்.  மீண்டும் காவலர்கள் அவரை கைது செய்வதற்கு முன்னர் ராமுவையும் கொலை செய்ய முடிவு செய்கிறார்.

## நடிகர்கள்

*அழகிரியாக விஜயகாந்த் 
*ராசாத்தியாக கவுதமி
*ராமுவாக ஆர்.சரத்குமார்
*மருத்துவர் சர்த்தாக சரத் பாபு
*சக்கரவர்தியாக வினு சக்ரவர்த்தி 
* விஸ்வநாத்தாக விச்சு விஸ்வநாத்
*விஜய் விஜய் கிருஷ்ணராஜ்

## பாடல்கள்
இந்த படத்திற்கு திரைப்பட இசையமைப்பாளர்கள் சங்கர் கணேஷ் இசையமைத்தனர். கவிஞர் வாலி,காரைக்குடி வெங்கடேஷ் மற்றும் ஜீவா பாரதி போன்றோர் பாடல்களை எழுத 1990 ல் வெளியிடப்பட்டது.

## மேற்கோள்கள்

பகுப்பு:1990 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:மணிவண்ணன் இயக்கிய திரைப்படங்கள்
பகுப்பு:சங்கர் கணேஷ் இசையமைத்த திரைப்படங்கள்
பகுப்பு:விஜயகாந்த் நடித்துள்ள திரைப்படங்கள்
பகுப்பு:கௌதமி நடித்த திரைப்படங்கள்
பகுப்பு:வினு சக்ரவர்த்தி நடித்த தமிழ்த் திரைப்படங்கள்
அம்மா வந்தாள் (புதினம்)

**அம்மா வந்தாள்** (Amma Vandhaal) என்கிற தமிழ் நாவல் தி.ஜானகிராமன் (தி.ஜா.) அவர்களால் எழுதப்பெற்று ஐம்பது ஆண்டுகளுக்கு முன்னால் 1966ல் வெளிவந்த ஒரு இலக்கிய படைப்பாகும். இந் நாவல் அவர் எழுதிய கதைகளுள் மிக முக்கியமானதாக கருதப்படுகிறது. இது ஆங்கிலத்தில் மொழிபெயர்க்கப்பட்டு 1972ம் வருடம் வெளியிடப்பட்டது.

## கதை சுருக்கம்

அப்பு வேதம் படிப்பதற்காக திருச்சிக்கு அனுப்பபடுகிறான். அங்கே பதினாறு வருடங்கள் வேதம் படித்தபின்னர் தன்னுடைய சொந்த ஊருக்குப் புறப்படத்தயாராகிறான். இன்னும் சில நாட்களில் கிளம்ப வேண்டும் என்ற நிலையில், அம்மடத்தினை நிர்வகிக்கும் பவானியம்மாளின் தம்பி மகள் இந்து தான் அப்புவை விரும்புவதாகக் கூறுகிறாள். இந்து ஏற்கனவே திருமணமாகி கணவனை இழந்தவள். தன் அத்தை பவானியம்மாளோடு வசிக்கிறாள். அவள் சிறுவயதிலிருந்தே அப்புவுடன் வளர்ந்தவள். அதனால் அவளுக்கு அப்புவின் மீது தீராக்காதல். தான் மணமாகி இருந்தாலும் அனைத்து நாட்களிலும் அப்புவையே நினைத்துக்கொண்டிருந்ததாக கூறுகிறாள். அப்பு அது பவானியம்மாவுக்கும், தன்னை நம்பி அனுப்பிய தன்னுடைய அம்மா அலங்காரத்திற்கும் செய்யும் துரோகம் எனக் கூறி மறுத்துவிடுகிறான். அதனால் கோபமடையும் இந்து, அப்புவிடம் அவனுடைய அம்மாவின் நடத்தை சரியில்லை எனவும், அவள் வேறொருவரோடு உறவு வைத்துள்ளதாகவும் கூறுகிறாள். அதனால் கோபமடையும் அப்பு பின்னர் சென்னைக்கு சென்றுவிடுகிறான். அங்கு அவனுடன் பிறந்தவர்கள் ஏழு பேர்.

பதினாறு வருடம் கழித்து வரும் அப்பு சில நாட்களிலேயே உண்மை அறிந்து கொள்கிறான். ஆம் இந்து கூறியது உண்மைதான். வீட்டிற்கு வரும் சிவசு பற்றி அனைவருக்கும் ஏற்கனவே தெரிந்திருக்கிறது. ஆனாலும் எல்லோரும் ஒன்றாகத்தான் இருக்கின்றனர். அப்பா, அக்கா, அண்ணன், என எல்லோருக்கும் தெரிந்த உண்மை தனக்குத் தெரியாமல் போனதை உணர்கிறான். அதனால் மனமுடையும் அவன் மீண்டும் வேத சாலைக்கே திரும்புகிறான். இந்துவோடு சேர்கிறான். இதற்கிடையில் அப்புவின் மீது அளவிலா பாசம் வைத்திருக்கும் அவன் அம்மா அலங்காரம் அப்புவினைப் பிரியமுடியாமல் வேத சாலைக்கு வந்து அப்புவைப் பார்த்துவிட்டு காசிக்கு செல்கிறாள்.

## முக்கிய கதாபாத்திரங்கள்
* அப்பு - வேத பாடசாலை மாணவன்
* பவானி அம்மாள் - வேத பாடசாலை நிர்வாகி 
* இந்து - பவானி அம்மாளின் உறவினர்
* அலங்காரம் - அப்புவின் அம்மா
* தண்டபாணி - அப்புவின் அப்பா
* சிவசு - பணக்கார நிலக்கிழார்

## முகவுரை
திரிலோகி நாத் மதன் என்பவர் ஒரு மனவலிமை மிக்க தாய்க்கும் மகனுக்கும் இடையே நடக்கும் மனப்போராட்டத்தை விவரிக்கும் நூலாக இக்கதை உள்ளதென கூறுகிறார்.

## மேற்கோள்கள்

## வெளி இணைப்பு
*Review at Sulekha.com

பகுப்பு:தி. ஜானகிராமனின் புதினங்கள்
இந்தியா பாகிஸ்தான்

**இந்தியா பாகிஸ்தான்** (*India Pakistan*) 2015 ம் ஆண்டு தமிழில் வெளியான காதல் கலந்த நகைச்சுவைத் திரைப்படமாகும். இப்படத்தை ஆனந்த் எழுதி இயக்கியிருந்தார்.இப்படத்தில் விஜய் ஆண்டனி மற்றும் சுஷ்மா ராஜ் ஆகியோர் முக்கிய வேடத்தில் நடிக்க பசுபதி இணைவேடத்திலும் நடித்திருந்தார். இப்படம் விஜய் ஆண்டனியினால் தயாரித்து மே 8, 2015 ஆம் திகதி வெளியானது. இப்படத்திற்கான இசை தீனா தேவராஜன் அமைத்திருந்தார்.

## கதைச்சுருக்கம்
இரு வக்கீல்களான கார்த்திக் (விஜய் ஆண்டனி) மற்றும் மெலினா (சுஷ்மா ராஜ்)  ஆகியோர் ஒரே வாடகை வீட்டில் வந்து தங்குவதுடன் கதை தொடங்குகிறது. இருவரும் அவ்வீட்டில் தங்க எத்தனிக்க அவர்களுள் யார் புதியவழக்கை பெறுகிறாரோ அவருக்கே அவ்வாடகை வீடு என முடிவெடுக்கிறார்கள். இவ்வாறிருக்க இருவருக்கும் ஒரே வழக்கில் எதிரிகளாக வழக்காட சந்தர்ப்பம் கிடைக்கிறது. இதன் அடிப்படையில் யார் அவ்வழக்கில் வெற்றி பெறுவாரா அவருக்கே அவ்வாடகை வீடு என முடிவாகிறது. அவ்வழக்கில் வெற்றிபெற இருவரும் ஆடும் நகைச்சுவை கபடநாடகங்கள் என விறுவிறுப்பாக நகரும் கதையில் நடுவே மெலினாவிடம் வில்லன் கொலை செய்யும் வீடியோ உள்ள இறுவட்டு சிக்கிகொள்ள மெலினா வில்லனிடம் மாட்டிக்கொள்கிறாள். அதன்பின்னர் மெலினாவைக் காப்பாற்ற கார்த்திக் எடுக்கும் நடவடிக்கைகள் இறுதியில் இருவருக்கும் இடையில் ஏற்படும் காதல் என கதை நகர்கின்றது.

## நடிகர்கள்
* விஜய் ஆண்டனி - கார்த்திக் 
* சுஷ்மா ராஜ் - மெலினா
* பசுபதி - காத்தமுத்து
* ஜெகன் - ஹரிதாஸ் (பாவாடை)
* ஊர்வசி - கார்த்திக்கின் தாயார்
* காளி வெங்கட் - செல்வம்
* யோகி பாபு - ஆமை குஞ்சு
* எம். எசு. பாசுகர் - மருதமுத்து
* மனோபாலா - இடிச்சபுளி
* சரத் லோகிரஷ்வா-சம்பத்
* டி. பி. கஜேந்திரன் - நீதிபதி
* சங்கர நாராயணன் - மெலினாவின் தந்தை 
* மூணார் ரமேஷ் - ஆண்டனி 
*பாண்டி - தினா
*மணிகண்டன் - மணி
*சின்னி - சீதா
*சீமா
*முனிஷ் ராஜா
*ரவிகாந்த் 
*பேய் கிருஷ்ணன் 
*தவசி தேவர்
*இளங்கோ 
*மாயி சுந்தர்
*சேஷு
*சதிஷ் குமார் சுந்தரம்

## வெளியீடு

இப்படத்தின் செய்மதி உரிமையை ஜீ தமிழ் தொலைக்காட்சி பெற்றமை குறிப்பிடத்தக்கது.

## தயாரிப்பு
இத்திரைப்படத்தின் படப்பிடிப்பு 2014 ம் ஆண்டு ஏப்ரலில் தொடங்கப்பட்ள்ளதுடன் படப்பிடிப்பு முடிவதற்கு சுமார் 60 நாட்கள் எடுத்துள்ளது.

## மேற்கோள்கள்

பகுப்பு:2015 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:விஜய் ஆண்டனி நடித்த திரைப்படங்கள்
பகுப்பு:யோகி பாபு நடித்த திரைப்படங்கள்
பகுப்பு:மனோபாலா நடித்த திரைப்படங்கள்
பகுப்பு:எம். எசு. பாசுகர் நடித்த திரைப்படங்கள்
தாரா வாத்து

**''தாரா வாத்து** என்பது ஒரு நீர் வாழ் பறவை இனமாகும். இது **அனடிடே** (Anatidae) குடும்பத்தைச் சேர்ந்தது.  இவ்வகை பறவை இனங்கள் **அன்செர்** (*Anser*) என்னும் சாம்பல் நிற வாத்து மற்றும் **பிரண்டா** (*Branta*) என்னும் கருப்பு நிற வாத்து இரண்டையும் உள்ளடிக்கியது . **சென்** (*Chen) எனப்படும் 'வெள்ளை வாத்து பேரினம் சில நேரங்களில் அன்செர் இனத்தின் உள்ளிடாக வைக்கப்படுகிறது . மேலும், *'ஷேல்டக்ஸ்** (shelducks) எனும் சில பறவைகள் தங்கள் பெயருடன் "வாத்து" என்பதையும் பெயராக கொண்டுள்ளது.   மேலும், சற்று தொடர்புடைய இனமான அனடிடே (Anatidae) குடும்பம் வாத்துக்கள் என்றே அறியப்படுகிறது. அவைகள்  இயல்பான வாத்துக்களின் உருவை விட சற்றே பெரிதாக, ஒரு சில சிரியனவாக காணப்படுகிறது.

== சொற்பகுப்பு ==
"வாத்து" (goose)என்ற சொல் பொதுவாக பெண் வாத்துக்களை குறிக்கவும், 'gander'  என்னும் சொல் ஆண் வாத்துக்களையும் குறிக்கவும்  பயன்படுத்தப்படுகிறது.  முழுமையான வளர்ச்சியடையாத இளம் பறவைகள் **கோஸ்லிங்க்ஸ்** (''goslings) என்று அழைக்கபடுகின்றன .'' வாத்துக்களின் ஒரு குழுவிற்கான கூட்டு பெயர்ச்சொல் **கக்லே** (gaggle) அவைகள் குழுவாக பறக்கும்போது ஒரு **ஸ்கின்** (''skein''), (அ) ஒரு **வெட்ச்** (''wedge)'' ; ஒட்டி பறக்கும்போது **ப்ளம்ப்** (''plump'') என்றும் அழைக்கப்படுகிறது. 

== வாத்துக்களின் முன்னோடி ==
மூன்று வகையான வாத்துக்கள் உள்ளன. அவையாவன: **அன்சர்**, **சாம்பல் வாத்து**, **கிரேலாக் வாத்து** மற்றும் **உள்நாட்டு வாத்துகள்''' ஆகும்.

வாத்துக்களின் இரண்டு வகைகள் அன்செரினாவில் உள்ளன; அவற்றின் முந்தைய தலைமுறைகளாவன  செல்போஸ்ஸர், கேப் பரான் வாஸ், மற்றும் நியூமேலீஸின் முன்னோடியான நியூசிலாந்தின் கூனிமோர்னிஸ் ஆகியவைகள் இருக்கலாம்.

உண்மையான வாத்துக்களின் பேரினம் பற்றிய புதைபடிவங்கள் கடினமாக உள்ளது; குறிப்பாக, வட அமெரிக்காவின் புதைபடிவப் பதிவு மற்றும்  10மில்லியன் ஆண்டுகளுக்கு முன்னால் வாழ்ந்த வாத்துக்கள் பற்றிய மிசோனில் இருந்து வந்திருக்கும் ஆய்வு ஆவணங்களை தெளிவாகவும், விரிவாகவும் ஆவணப்படுத்தியுள்ளது.மேலும் சில படிவங்கள் வாத்து போன்ற பறவைகள் ஹவாய் தீவுகளில் காணப்படும் துணைப் பாறைகளில் இருந்து அறியப்படுகின்றன.

மேற்கோள்கள்

பகுப்பு:வாத்துகள்